फर्रुखाबाद। किशोरी का शव गुरुवार की सुबह संदिग्ध हालत में फांसी पर लटका मिलने से सनसनी फैल गई। बेटी के लटके शव को देख मां ने उसे उतार लिया। चार घंटे बाद मिली जानकारी पर पहुंची सीओ ने परिजनों से पूछताछ की। शव को कब्जे में लेकर पोस्टमार्टम के लिए भेज दिया। किशोरी की मौत आत्महत्या करने से बताई जा रही है, जो पुलिस के गले से नहीं उतर रही। पुलिस किशोरी की हत्या होने की आशंका जता रही है। इसकी जांच पड़ताल शुरु कर दी गई।